o
KÄÄNNEKOHTA Raamattu kaikille kielille
Tervetuloa. Tänään saatte nähdä hyvin erityisen ohjelman.
Kuulemme eräästä oireyhtymästä, jota ehkä on lähipiirissäsi.
Pian näette, mitä tarkoitan.
Ensin kuitenkin tapaamme Ugandassa työskentelevän pariskunnan.
Amber on Ohiosta. -Tulin auttamaan.
Terril on Alabamasta. -Pidämme yhteyttä paikalliseen poliisiin.
Aviopari asuu Ugandan kaukaisessa osassa.
Välillä en jaksa uskoa, että saan herätä joka aamu Afrikassa.
Maisemat ovat hyvin kauniita.
Tässä maanosassa mikään ei kuitenkaan ole helppoa.
Onpa turhauttavaa!
Lopulta he pääsevät ylös asti.
Yltyyköhän sade? -Siellä heitä odottaa tulva.
He pitävät tätä kotinaan.
Olemme matkalla Kemioniin, joka on yksi Ik-heimon suurimmista kylistä.
Amber ja Terril muuttivat Ik-heimon keskuuteen vuonna 2008.
Heimon noin 10 000 jäsentä asuvat lähellä Kenian rajaa.
Tuntuuko kipu takapuolella vai etupuolella?
Amber on sairaanhoitaja.
Klinikka on auki kolmena päivänä viikossa.
Siellä käy 75-100 ihmistä viikossa.
Terril on kielitieteilijä.
Opin uuden kielen, kun kuulen sitä paljon.
Ik-heimo on vaalinut suullista kulttuuria, -
mutta pian he saavat oman kirjakielen.
Kehitimme ensin aakkoset.
Kun kielioppi on valmis, alkaa varsinainen työ: -
Raamatun kääntäminen ik-kielelle.
Jos opin kääntämään ik-kielelle, pystyn mihin vain.
Pariskunta työskentelee Wycliffen Raamatunkäännösjärjestölle.
Järjestö hallinnoi projektia, -
jonka tavoite on taata omankielinen Raamattu miljoonille ihmisille.
Kuinka kuvailisit kampanjaa?
Se on Jumalan kokoinen.
Tavoitteena on raamatunkäännös 200 miljoonalle ihmiselle.
Se käsittää 240 kieliryhmää ympäri maailmaa.
Bob Cresonin mukaan 75 prosenttia näistä kieliryhmistä -
sijaitsevat Keski-Afrikassa, Kauko-Idässä ja Indonesiassa.
Ilman Jumalaa se ei voi tapahtua.
Tietokoneohjelmat ovat nopeuttaneet käännösprosessia.
Ohjelmat hyödyntävät sukulaiskieliä kääntämisessä.
Raakakäännös voi nopeimmillaan valmistua parin kuukauden aikana.
Käännöksen hiominen vie vielä pari vuotta.
Aikaa kuitenkin säästyy.
Hyviä uutisia Ik-heimolle.
Niin monet kansat voivat jo lukea Raamattua omalla kielellään.
Se on jo mahdollista heille. Nyt on meidän vuoromme.
Terril ja Amber valmistavat tietä Raamatulle auttamalla heimolaisia.
He tarjoavat terveyskasvatusta ja luovat työpaikkoja.
Supistukset ovat varmaan alkaneet.
Välillä he ajavat ihmisten luo.
Meidän on kannettava hänet.
Äiti oli alkanut synnyttää keskellä peltoa.
Hänen esikoispoikansa syntyi pari tuntia myöhemmin.
Työni on tehnyt minut tunnetuksi kylässä.
Paikalliset tietävät, että haluamme auttaa heitä.
Olemme tervetulleita tänne.
Inspiroiva kertomus.
Aakkosten keksiminen ei taitaisi sujuisi minulta.
Pian asiantuntija antaa neuvoja erään oireyhtymän hoitoon.
Pysykää kanavalla.
"JOS JOKU JANOAA, NIIN TULKOON MINUN TYKÖNI JA JUOKOON.
JOKA USKOO MINUUN, HÄNEN SISIMMÄSTÄÄN ON, -
NIINKUIN RAAMATTU SANOO, JUOKSEVA ELÄVÄN VEDEN VIRRAT."
JOH. 7:37-38
Tervetuloa takaisin.
Vieraanani on käyttäytymistutkija Lauren Hampton.
Mitä autismi oikein on?
Autismi määritellään kolmen kehitysviiveen avulla.
Viestintätaidot ja sosiaaliset taidot saattavat viivästyä.
Se voi johtaa ongelmakäyttäytymiseen.
Viiveet alkavat yleensä näkyä kolmen ikävuoden tienoilla.
Ensimmäisten vuosien aikana lapsi saattaa kehittyä normaalisti.
Kuinka vanhempi voi tietää, -
onko hänen lapsellaan autismi vai pelkkiä käytösongelmia?
Viestinnän ja sosiaalisuuden viiveet viittaavat autismiin.
Lapsi ei ehkä opi kovinkaan monia kommunikointitapoja.
Hän ei opi yhtä monia sanoja tai eleitä kuin muut yksivuotiaat.
Joskus lapsi oppii sanoja, mutta taito alkaa hävitä.
Jotkut lapset eivät opi sanoja.
Lapsi ei ehkä opi käyttämään katsekontaktia.
Hän ei osaa jakaa tunteitaan muiden kanssa.
Lapset haluavat yleensä esitellä saavutuksiaan vanhemmilleen.
Autistiset lapset eivät osaa jakaa tunnetilojaan.
Ei siis kannata verrata omaa lasta naapurin lapsiin.
Kannattaa tarkkailla lapsen virstanpylväitä.
Jos kaksivuotias lapsi osaa vain muutaman sanan, -
on syytä huolestua.
Autistinen lapsi ei osaa jakaa iloaan muiden kanssa, -
vaikka hän olisikin iloinen.
Minkä asiantuntijan neuvon antaisitte niille vanhemmille, -
jotka asuvat maassa, jossa autismia ei tunneta hyvin.
Mitä he voivat tehdä, jos he ovat huolissaan lapsestaan?
Kuinka he voivat tietää, onko lapsella autismi?
Autismi on neurobiologinen oireyhtymä.
Se aiheuttaa muutoksia aivoissa.
Jos vanhemmat ovat huolissaan, -
heidän kannattaa olla yhteydessä psykologiin tai lääkäriin.
Kaikkialla pitäisi olla mahdollista tehdä testejä.
M-Chat -menetelmän avulla voidaan arvioida lapsen kehitystä.
Mistä sellaisen voi saada käsiinsä?
Lääkärit käyttävät sitä, ja se löytyy myös internetistä.
A-Doss on tarkempi menetelmä.
Se perustuu leikin tarkkailuun, -
ja sitä käyttävät psykiatrit ja erityisopettajat.
Kysyn vielä yhden kysymyksen.
Jos köyhien vanhempien lapsella huomataan autismi, -
onko tarvetta hätääntyä?
Ei tarvitse hätääntyä. Ensin on etsittävä tukea.
Haasteita on edessä.
Etsi tietoa koulusta ja opettajilta.
Monet autististen lasten ongelmat johtuvat kommunikaatiovaikeuksista.
Turhautuminen purkautuu ongelmakäyttäytymisenä.
Opettajille kannattaa kertoa autismista, -
jotta he osaisivat tukea lasta oikein.
Internetistä ja kirjoista löytyy paljon hyvää tietoa.
Lapsen käytöstä voi muokata positiivisilla keinoilla.
Tarjoamme koulutusta vanhemmille, -
koska he ovat lapsen parhaita opettajia.
Kiitos vierailustanne.
Tauon jälkeen jatkamme samasta aiheesta.
”RUOHO KUIVUU, KUKKANEN LAKASTUU, -
MUTTA MEIDÄN JUMALAMME SANA PYSYY IANKAIKKISESTI.” JES. 40:8
Tervetuloa takaisin.
Kanssani on Brown Center for Autism -järjestön johtaja Juli C. Liske, -
sekä hänen poikansa Ben, joka on muusikko ja matemaatikko.
Benin kanssa olemme jo sopineet pingismatsin.
Näin, kun hän pelasi ulkona.
Milloin huomasitte, että Benillä on autismi?
Kun hän oli kahdeksan kuukauden ikäinen, huomasin jotain erikoista.
Minulla oli myös vanhempia lapsia, johon vertasin häntä.
Ben ei kontatessaan tarkastellut lattialla olevia esineitä.
Lattian yksityiskohdat kiinnostivat häntä enemmän.
Hän huomasi lautojen välisten rakojen erot.
Vuoden iässä hän ei enää katsonut silmiin.
Myös puhumaan oppiminen viivästyi.
Hänellä todettiin autismi, kun hän oli melkein kaksivuotias.
Se oli suhteellisen varhainen diagnoosi.
Oliko siihen aikaan helppo saada tietoa autismista?
Kun saimme diagnoosin, meille annettiin vain lääkärin lausunto.
Saimme ainoastaan valtion tukea, mikä oli hyvin vähäistä.
Koko alueella toimi ainoastaan yksi puheterapeutti.
Aloin tutkia autismia, ja kävin ostamassa kirjoja, -
koska meillä ei ollut tietokonetta.
Aloin lukea aiheesta.
Silloin toimin hammaslääkärinä.
Pystyin arvioimaan tieteellisiä tutkimustuloksia.
Halusin saada selville, mitä voisimme tehdä ilman tukea.
Ben, sinä olet musikaalisesti lahjakas, ja tykkäät shakista.
Mikä on lempiharrastuksesi?
Minä pidän...
Pidän lautapeleistä ja muiden kanssa pelaamisesta.
Pidän myös ulkoleikeistä.
Minulla on hyviä videopelejä.
Sinulla on varmasti myös Wii.
Epäreilua! Minulla ei ollut lapsena yhtä hienoja leluja.
Ben on lahjakas matematiikassa.
Häntä ei voi voittaa shakissa, joten pelaamme pingistä.
Joku katsojista saattaa olla sellaisessa tilanteessa, -
että hänen lapsellaan on juuri todettu autismi.
Mitä hän voi tehdä, jos hänelle ei tarjota yhtä paljon tukea?
Lauren puhui tästä aikaisemmin.
Jos hänellä on internet-yhteys, sieltä löytyy tietoa.
En tiedä, kuinka monet katsojat pääsevät internetiin.
Meihin voi ottaa yhteyttä, jos etsii jotain tiettyä kirjaa.
Kannattaa tutkia lasten käyttäytymistä.
Kuinka sitä voi muuttaa?
Kuinka vanhemmat voivat vaikuttaa siihen?
Vanhemmat ovat lapsen hoitosuunnitelman kulmakivi.
Kun muutimme pois maaseudulta, ihmiset ihmettelivät sitä, -
kuinka hyvin Ben oli kehittynyt.
Hän osasi puhua ja oli sosiaalinen.
He kyselivät, kuka Beniä opetti. Kerroin, että me opetimme häntä.
Ihmisten oli vaikea uskoa sitä.
Emme voineet muutakaan.
Saimme parempia tuloksia kuin ammattilaiset, -
koska perehdyimme ongelmaan.
Varakkaat vanhemmat voivat ostaa terapiapalveluja ammattilaisilta.
Lapset hyötyvät eniten omien vanhempiensa antamasta hoidosta.
Tärkeintä on oppia tunnistamaan, -
mikä on hyvää hoitoa.
Siihen tarvitsee opastusta, ja meihin voi aina ottaa yhteyttä.
Saamme aika usein yhteydenottoja Afrikasta.
Kiitoksia vierailustanne. Ja Ben, tavataan pingispöydän äärellä.
Jatketaan hetken kuluttua.
”SILLÄ NIINKUIN MAA TUOTTAA KASVUNSA JA -
NIINKUIN KASVITARHA SAA SIEMENKYLVÖNSÄ VERSOMAAN, -
NIIN SAATTAA HERRA, HERRA VERSOMAAN VANHURSKAUDEN -
JA KIITOKSEN KAIKKIEN KANSOJEN NÄHDEN.” JES. 61:11
Mitä tapahtuisi, jos sankarina pitämäsi henkilö pettäisi sinut?
Kaipaisitko hänen hyväksyntäänsä?
Nyt kuulet, mitä eräs nainen teki.
Minulla oli onnellinen lapsuus.
Äitini oli kotiäiti, ja hän leipoi meille kaikenlaista.
Koti oli aina siisti.
Debra Davisillä oli kaikkea, paitsi oikea isä.
Kun isä tuli käymään, hän antoi lupauksia, jotka eivät toteutuneet.
Toivoin, että jonain päivänä hän alkaisi rakastaa minua.
Äiti yritti varoittaa minua isästä.
En halunnut kuunnella.
Kun Debra oli 15-vuotias, isä pyysi häntä muuttamaan luokseen.
Isä vei Debran hotelliin, jossa hän majaili.
En osannut epäillä mitään.
Vasta myöhemmin sinä yönä aloin tuntea oloni epämukavaksi.
Hän pyysi minua istumaan vierelleen sänkyyn.
Hän otti esiin alumiinifoliosta käärityn paketin.
Sitten hän tarjosi minulle huumeita.
Hän sanoi, että voin luottaa häneen. Sitten hän suuteli minua.
Yhtäkkiä tajusin harrastavani seksiä isäni kanssa.
Debra lukkiutui kylpyhuoneeseen ja yritti selvitellä ajatuksiaan.
Isä yritti puolustella tekojaan Raamatulla.
Hän vakuutteli minulle, ettemme olleet tehneet mitään väärin.
Hän alkoi aivopestä minua.
Debran viaton lapsuus loppui, -
ja tilalle tulivat huumeet, väkivalta ja prostituutio.
Olin 16-vuotias.
Isäni tyttöystävä oli prostituoitu.
Isäni kysyi, pystyisinkö minäkin tekemään sitä työtä.
Vastasin, että miksen.
Olin valmis, koska toivoin sitä kautta ansaitsevani isän rakkauden.
En ollut tottunut katuelämään, joten se pelotti minua.
En kuitenkaan näyttänyt pelkoani.
Isä sanoi, että jos olisin hänen tyttärensä, olisin gansteri.
Olin valmis olemaan mitä vain, jos hän vain rakastaisi minua.
19-vuotiaana Debra oli kahden pojan äiti.
Aika ajoin Debra pääsi pois isänsä luota ja yritti elää normaalisti.
Isä kuitenkin ilmestyi aina, kun hänen rahansa olivat lopussa.
Debran ja isän kieroutunut suhde kesti 21 vuotta.
Tunsin, kun joku voima veti minua isän puoleen.
Kun kuulin hänen äänensä, minun oli toteltava.
Jätin kaiken ja menin hänen luokseen.
Isä suunnitteli pankkipetoksia, jotka veivät Debran vankilaan.
Siellä hän vihdoin ymmärsi, mitä hänen isänsä oli tehnyt.
Hän teki minusta prostituoidun ja rikollisen.
Hän käytti minua hyväksi.
Etsin hänen rakkauttaan, mutta hän vihasi minua.
Vasta 36-vuotiaana tajusin, että paholainen oli sitonut minut.
Tiesin heti, etten enää halunnut maata isäni kanssa.
Tiesin ansaitsevani jotain parempaa.
Debralla ei ollut asuntoa, -
joten hän ilmiantoi itsensä.
Hän pystyi vihdoin siirtämään katseensa taivaalliseen Isäänsä.
Laskeuduin polvilleni ja pyysin Herraa astumaan elämääni.
Pyysin häntä uudistamaan sydämeni.
Niin hän tekikin.
Lopulta hän pystyi antamaan isälleen anteeksi.
Vain silloin voi olla vapaa.
Annoin hänelle anteeksi kaiken.
Annoin anteeksi myös itselleni.
Vankilassa tunsin oloni vapaammaksi kuin koskaan aikaisemmin.
Olin telkien takana, -
mutta tunsin itseni uskomattoman vapaaksi.
Olin päässyt vapaaksi isästäni ja rikollisuuden vaaroista.
Se tuntui niin hyvältä, että olisin voinut jäädä vankilaan.
Debra halusi korjata välit perheenjäseniinsä.
Hän aloitti pojista.
He olivat jo kasvaneet aikuisiksi.
Vei vuosia ennen kuin he alkoivat taas luottaa minuun.
On mahtavaa tuntea heidän kunnioituksensa ja rakkautensa.
Debra käy kertomassa tarinaansa samassa vankilassa, missä oli itse.
Isä sai minut uskomaan itsestäni asioita, jotka eivät olleet totta.
Nyt tiedän totuuden, ja totuus on tehnyt minut vapaaksi.
Nyt kertoa tarinani ilman häpeää ja syyllisyyttä.
Olen noussut vaikeuksista Jumalan armon avulla.
Olen saanut uuden elämän.
Nykyään olen äiti, isoäiti ja vaimo. Olen nainen.
Olen Jumalan nainen.
Jos haluat päästä eroon häpeästä ja syyllisyydestä, -
Jeesus odottaa sinua.
Sinun tarvitsee vain rukoilla. Rukoile kanssani.
Herra Jeesus, auta minua pääsemään kaikesta kivusta, -
jota hyväksikäyttö on aiheuttanut.
Paranna haavani ja poista häpeäni.
Aamen.
Toivottavasti tämän ohjelman tarinat ovat rohkaisseet sinua.
Käy nettisivuillamme osoitteessa: www.TurningPointZone.com.
Nyt John Stoddart esittää kappaleen "Mitä vain".
Jumalan siunausta ja näkemiin.
JOHN STODDART: "MITÄ VAIN"
Kuinka voin lähestyä sinua, kun olet niin kaukana?
Antaisin mitä vain, jos saisin olla kanssasi kasvotusten
Minun on uskottava
Ettei se päivä ole kaukana
Kun unelma käy toteen
Kun kahleet katkeavat, ja olen vihdoin vapaa
Jos ihmettelet, mitä minulle merkitset
Olet muuttanut maailmani
Mikään tässä maailmassa ei voi viedä sydäntäni
Tekisin mitä vain
Mitä vain sinun vuoksesi
Tekisin mitä vain
Jos vain pyytäisit
Tekisin mitä vain
Jotta saisin olla kanssasi
Kuinka pääsen ylös, joka kerta kun lankean?
Kävely tuntuu oudolta, kun jalat eivät kosketa maata
En silti luovuta
Kunnes pääsen takaisin kotiin
Odotat minua ja otat minut avosylin vastaan
Ihmeellinen jälleennäkeminen, kun tapaan sinut taivaalla
Se on kaiken tämän arvoista
Kaikkien kyynelten ja virheiden arvoista
Olet tullut minulle todelliseksi
Suomennos: Hanna Tischer